Trecutul meu abia incepe. Amintirile nepoatei unui general erou - Opritsa Dragalina-Popa
Succesiunea atat de vie, patimas-naravasa, a situatiilor, istoriilor, imaginilor, personajelor, trairilor, reflectiilor il surprinde nepregatit pe cititor si il farmeca pe de-a-ntregul. Lucratura necronologica a textului bogat, stufos, cand molcom, cand navalitor, stimuleaza atentia deplina si participarea acestuia, imbogatit sufleteste, plimbat de la familia regala la transeele Primului si ale celui de-al Doilea Razboi Mondial, de la omul simplu si nevoias la eroul general Dragalina, la a carui usa de la rezerva plina de suferinta a spitalului sta, neindraznind sa intre, regele Ferdinand I Intregitorul... - Mihai Cantuniari O carte cu multe personaje, toate reale, oameni care au trait in aceasta societate sau in cea de peste ocean, societati care au modelat personalitatea a doua fete de exceptie: Ioana si Opritsa. Au avut sansa sa se nasca intr-o familie deosebita, formata dintr-o dinastie de militari si oameni de succes, si ghinionul ca asta sa se fi intamplat intr-o perioada dramatica, in care stapanirea sovietica a bulversat traditiile, valorile nationale, credinta si speranta de viitor... Toti cei pe care Opritsa ii evoca, din familie, din anturaj, toate intamplarile lor semnificative pentru modul cum se lupta sa nu-si lase omenia alterata sunt oameni cu biografii concrete, care au suferit rigorile distrugerii cu stoicism, cu credinta nestramutata in Dumnezeu, cu speranta nealterata ca aceasta incercare nefericita, nefireasca si neomeneasca va trece. - General Grigore Buciu